Paul Walker se dogter sleep Porsche hof toe | SARIE
Paul Walker se dogter sleep Porsche hof toe	deur SARIE.com-span
Meadow Walker, dogter van die ontslape akteur Paul Walker, wil die motorreus Porsche dagvaar vir haar pa se dood, berig E! Online. Die 16-jarige glo die Porsche Carrera GT waarin Paul en sy vriend Roger Rodas verongeluk het, was nie veilig nie. Sy glo as die voertuig oor sekere veiligheidskenmerke beskik het, kon dit die ongeluk voorkom het of ten minste gekeer het dat hulle sterf.
Volgens die dagvaarding het Porsche geweet dat die spesifieke voertuig al voorheen probleme gegee het. Blykbaar was die sitplekgordel wat Paul aangehad het ook foutief en het dit gekeer dat hy kon ontsnap voor die kar aan die brand geslaan het.
Meadow saam met haar oorlede pa, Paul Walker FOTO: Facebook
Volgens People is die bedrag waarvoor Meadow Porsche dagvaar nie bekend nie. Haar prokureur, Jeff Milam, het in ’n verklaring gesê die Porsche Carrera GT hoort nie op die pad nie.
Aanvanklik is die rede vir die ongeluk toegeskryf aan spoed, maar nou word beweer dat die bestuurder, Roger, tussen 100 – 114 km/h gery het.
Paul en Roger is op 30 November 2013 in Santa Clarita, Kalifornië, oorlede.
Bronne: E! Online en People Lees ook
Paul Walker se dogter begin liefdadigheidsprojek in sy naam
Vin Diesel vernoem dogter na wyle Paul Walker
Ons heupe huil, maar ons kook en geniet
Vandag is Wêreld-vetsugdag en die prentjie vir Suid-Afrikaners lyk nie goed nie. Byna 70% van ons vroue en 40% van ons mans is oorgewig of vetsugtig (obese). Volgens die Hart-en-beroerte-stigting van SA (HSFSA) verwag hulle dat as ons só aanhou, daar teen 2025 sowat 3,91 …